OpenLLM-France/wikimedia huggingface dataset:
# Vecunia

Vecunia toponimoa Loiuko Axpolueta errotaren inguruan zegoen harritzar batean omen zegoen idatzita. Testigantza hori Gabriel Henaok bere Averiguaciones de las Antigüedades de Cantabria obra garrantzitsuan (hiru liburuki, 1689-1691) eman zuen. Antza, harritzar horrek latinezko idazkun hau zuen: "Vecunienses hoc munierunt", hau da "Vecuniatarrek egin zuten hau". munierunt latinezko aditza bideak egitea edo gotorlekuak egitearekin adierazteko erabiltzen zen aditza denez, eta han gotorlekurik egon ez zenez, Gabriel Henaok proposatu zuen bide baten egileak oritzeko inskripzio bat izango zela. Beraz, bide hura "Vecunia izeneko herriko jendeak egin zuela". Harria XIX. mendearen erdialdean desagertu omen zen.
Ez da beste testigantza zuzenik egon idazkun horrena eta Hübnerrek faltsutzat eman zuen.

## Hipotesiak

Miguel Unzueta Portilla eta Fernando Fernández Palacios arkeologoek "Vecunia" egungo "Begoña" dela defendatu zuten. Ez zuten garbi ikusi Vecunia horren mugak non zeuden baina, antza, Loiuraino ailegatzen ziren. Arkeologoek Vecunia horren nortasuna azaltzeko hiru hipotesi proposatu zituzten:
* Erromatarrek sortutako civitas delako bat, maila ertaineko hiria.
* Erromatarrak heldu aurretik mendietako goialdeetan zegoen herri harresiduna.
* Goi Erdi Aroan mendialdetan sortutako herri berri bat.
Euskara oinarri hartuta, Begoña izenean "beheko muinoa" edo "behe muino" irakurri izan dute beste ikerlari batzuek, Juan Ramón Iturriza, Andres Eliseo Mañarikua, besteak beste.

## Oharrak

* ↑ Aspelueta-atxa edo Aspelueta. Gaur egun Butron-errota edo Txistu-errota den errotaren ondoan. ikusi: Molinos del Txorierri. https://leyendotxorierri.wordpress.com/2019/04/16/molinos-del-txorierri/ eta http://hedatuz.euskomedia.org/2018/1/14263318.pdf%5B%5D

## Erreferentziak

* ↑ HENAO, GABRIEL, 1689. Averiguaciones de las antiguedades de Cantabria : enderezadas principalmente a descubrir las de Guipuzcoa, Vizcaya y Alaba, prouincias contenidas en ella. Salamanca: Eugenio Antonio Garcia. Ikusgai online Cervantes Virutal-en
* ↑ CIL II, *243 = HEp 2003/04, 725. EDCS-ID: EDCS-34400137
* ↑ ORTEGA LAHERA, HEKTOR, 2018. Gomutan. Bilboko historiaren atal ezezagunak. Bilbo: Erroa. ISBN: 978-84-948076-0-2
* ↑ «LEHOINABARRA: EL SIGNIFICADO DE BEGOÑA Y EL FAKE VECUNIA» LEHOINABARRA (Noiz kontsultatua: 2024-05-10).
* ↑ UNZUETA, MIGUEL eta FERNÁNDEZ, FERNANDO, 2003. Vecunienses hoc munierunt. Complutum, 2013,24 (1) lib.: 131-150 or.
* ↑ ORTEGA, HECTOR, 2019. "Vecuniarren mezu misteriotsua [pdf]", Bilbao, 349 zk., 2019ko uztaila, 42 or.

## Ikus, gainera

* Begoñako errepublika
* Begoña (barrutia)
* Mahatserri

## Kanpo loturak

* Hektor Ortega Lahera: "Vecuniarren mezu misteriotsua". Bilbao, 349 zk., 2019ko uztaila, 42 or.
* H.O., 2013: Begoña eta euskerea: Vecuniatarren misterioa. Uriola. Bilbo Sarean: 2013-05-03
* Datuak: Q85965507
# Vecinos

Vecinos Salamancako udalerria da.
2009ko urtarrilaren 1eko erroldaren arabera 325 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q2047621
* Multimedia: Vecinos, Salamanca / Q2047621
# Vecumnieki udalerria

Vecumnieki udalerria (letonieraz: Vecumnieku novads) Letoniako udalerri bat da. 844 km²ko azalera du eta 2018ko datuen arabera 7893 biztanle zituen. Udalerriko hiriburua Vecumnieki da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2299436
* Multimedia: Vecumnieki Municipality / Q2299436
# Veda Hlubinka-Cook

Veda Hlubinka-Cook — jaiotza izenaz Robert Cook — (Long Beach, 1964ko abenduaren 26a) estatubatuar emakumezko software programatzaile transgeneroa da. Metaweb konpainiaren sortzaileetako bat izan zen.

## Bizitza

Veda, 1964ko abenduaren 26an jaio zen Long Beachen. Jaiotzean gizonezko sexua esleitu eta Robert izena eman zioten.
1980ko hamarkadan Broderbund konpainian lan egin zuen software programatzaile. Prince of Persia bideo-jokoko pertsonaia baten modeloa izan zen. Gainera Gumball eta D/Generation ordenagailu jokoak diseinatu eta sortu zituen. The Last Express ordenagailu jokoaren zuzendari teknikoa ere izan zen.
2017an bere burua emakume transgenerotzat ezagutarazi eta Veda Hlubinka-Cook izena hartu zuen.
* Datuak: Q7343081
* Multimedia: Veda Hlubinka-Cook / Q7343081
# Udal-errolda

Espainian, udal-errolda udalerri bateko auzotarrak biltzen dituen administrazio-erregistroa da. Pertsona batek bizilekua eta ohiko egoitza udalerri horretan dituela frogatzen dute erroldako datuek.
Udal-erroldako inskripzioak auzotar bakoitzaren datu hauek ditu nahitaez:
* izen-abizenak
* sexua
* ohiko bizilekua
* nazionalitatea
* jaioterria eta jaioteguna
* NAN zenbakia edo, atzerritarren kasuan, atzerritarraren identifikazio-zenbakia (AIZ)
* duen eskola-ziurtagiria edo -titulua edo titulu akademikoa

## Erreferentziak

* ↑ Euskalterm: [Toki Administrazioa Hiztegia] [2009]
* ↑ 1985/7 Legea, Toki Araubidearen Oinarriak arautzen dituena, 16. art.

## Kanpo estekak

* Datuak: Q21470108
# Udal eskolak (Tolosa)

Udal eskolen eraikina Gipuzkoako Tolosa udalerrian dagoen eraikin bat da.

## Kokalekua

Alde Zaharrean dago, Rondilla kalearen 34B zenbakian, Bihotz Sakratuaren eliza (eraitsia) eta Tolosa Erdiko geralekuaren alboan.
* Aurrealdea.
* Xehetasuna.

## Eraikina

Gaur egun kultur-etxea da, eta bertan Eduardo Mokoroa Musika Eskola, Kzgunea, ikastaro gelak eta abar daude.

## Kanpo estekak

* Datuak: Q20492896
* Multimedia: Escuelas Municipales, Tolosa / Q20492896
# Udal

Udala estatuaren administrazio maila beherena da, udalerri bat administratzen duten pertsonen multzoa, alkateak eta zinegotziek osatua. Udalak oso txikiak direnean, biltzar bidezko funtzionamendua dute, kontzeju ireki izenekoa. Bere egoitzak udaletxe du izena.
Askotan, administrazio maila beherena da baina udal handien kasuan, badaude beheko banaketa administratiboak: auzoak, barrutiak, alkate-auzoak, eta abar.

## Euskal Herrian

Euskal Herriko hainbat tokitan, bereziki ekialdeko euskalkiak mintzatzen diren lurraldeetan, udalari eta udaletxeari “herriko etxe” deritze, alkatea “auzapez” izendatzen da eta zinegotzia “hautetsi”.
Erronkaribarreko udalerrietan udalari "aiza bulgu" deitzen zaio, udala izendatzeko erronkarierazko hitza.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q6501447
* Multimedia: Local government / Q6501447
# Udal-probintzia

Udal-probintzia edo zuzenean kontrolatutako udalerria (txineraz 直辖市 —pinyineraz zhíxiáshì—, koreeraz 직할시, vietnameraz thành phố trực thuộc trung ương) Txinako Herri Errepublikan, Ipar Korean, Hego Korean, Txinako Errepublikan (Taiwan) eta Vietnamen udalerriek duten mailarik gorena da, probintziaren parekoa.

## Txinako udal-probintziak

Gaur egun lau dira Txinako udal-probintziak: Beijing, Tianjin, Shanghai eta Chongqing

### Ezaugarriak

Udal-probintziak, hiri handiak izaten dira, askotan probintzia baten azalera izaten dute (Chongqingek, adibidez, 62.500 kilometro koadro ditu). Probintziek bezala, Alderdi Komunistako ordezkaria eta gobernadorea dute, eta prefektura mailako hiri batek baino askoz ere eskumen gehiago.

### Txinako udal-probintziak

| Izena | Txinerazko izena | Laburdura | Azalera (km2) | Biztanleria | Udal-probintziaren banaketak |
| Běijīng | 北京 | 京 jīng | 16.808 | 14.933.274 | Zerrenda |
| Chóngqìng | 重庆 | 渝 yú | 82.403 | 31.610.196 | Zerrenda |
| Shànghǎi | 上海 | 沪 hù | 6.341 | 17.805.281 | Zerrenda |
| Tiānjīn | 天津 | 津 jīn | 11.632 | 10.315.894 | Zerrenda |

## Ikus, gainera

* Txinaren banaketa administratiboa

## Kanpo estekak

* (Ingelesez) Chongqing udaltasunari buruzko albistea.
* Datuak: Q1208802
* Multimedia: Municipalities in China / Q1208802
# Udal Etxea (Praga)

Udal Etxea, txekieraz: Obecní dům, Txekiar Errepublikako Praga hiriburuan dagoen auditorio bat da. Náměstí Republiky auzoan dago, Bolboraren dorretik hurbil. Txekiar modernismoaren eraikin nabarmenetakoa da.
1902-1915ean Osvald Polívka eta Antonín Balšánek arkitektoek diseinatu eta eraikiarazi zuten, musika areto gisa. Bertan, 1918ko Txekiar Errepublikaren Aldarrikapena irakurri zen.

## Kanpo estekak

* Webgunea (Txekieraz) (Ingelesez)
* Datuak: Q2334312
* Multimedia: Municipal House (Prague) / Q2334312
# Udako solstizio

Udako solstizioa planeta bateko hemisferio bateko ardatzerdi baten makurdura axiala planeta hori orbitatzen ari den izarrerantz gehien makurtzen den unea da. Lurrak gure izarrerantz —Eguzkirantz— duen inklinazio axialik handiena, solstizioan, 23° 26' da. Hori urtean bitan gertatzen da, eta une horietan ageri da zeruan goren Iparburutik (bi aldi horietako batean) eta Hegoburutik (beste aldian) ikusita.
Lurreko udako solstizioa ekainaren 20tik ekainaren 22ra bitarteko une batean izaten da ipar hemisferioan, eta abenduaren 20tik abenduaren 22ra bitarteko une batean hego hemisferioan.
Lurreko ipar hemisferioko udako solstizioan, egoera hau izaten da:
* Ipar Poloan eguzkiak konstanteki 23º-ko altuera du.
* Zirkulu Polar Artikoan eguzkia ez da ezkutatzen egun osoan, iparraldean zeruertzaren gain-gainean ageri dela. Hegoaldean 47ºko altuera maximoa hartzen du, eta egun osoan dago eguzki argia.
* Kantzerko Tropikoan eguzkia ekialdetik 27º iparraldera ateratzen da, eta berdin ezkutatzen da mendebaldean. 13,4 ordu irauten du egunak.
* Ekuatorean eguzkia ekialdetik 23º-ra agertzen da iparraldean. Altuera maximoa 67º da. Guztira 12 ordu irauten du egunak.
* Kaprikornioko Tropikoan eguzkiak gehienez 43,12º-ko altuera hartzen du iparraldean. Egunak 10,6 ordu irauten du.
* Zirkulu Polar Antartikoan Eguzkiak iparraldean zerumuga ukitzen du, baina ez da ateratzen. Gauak 24 ordu irauten du egun horretan.
* Hego Poloan eguzkia ez da ateratzen, eta ostertzetik 23º beherago mantentzen da.

### Ohiturak

Egun horretan hainbat ohitura ezberdin daude munduan, batez ere ipar hemisferioan suari loturik. Euskal Herrian Donibane jaia ospatzen da handik bi egunera.

## Kanpo estekak

* Joseba Aurkenerena: Udaburua, Doniane eta eguzkia zeru goian.
* Datuak: Q7603898
* Multimedia: Summer solstices / Q7603898
# Urrebits

Urrebitsa beste metal arin batzuekin urtutako urrez eginiko tinta da.
Antzinatean, testuak nabarmentzeko edo irudikapen grafikoetan xehetasunen bat nabarmentzeko erabiltzen zen. Teknika hau, gehienbat, Erdi Arotik Pizkunde arteko trantsizio garaian erabili zen. Teknika hau asko ikusten da, nagusiki testu erlijiosoetan, dogmatikoetan, edo arte balio handiko lanetan, horietako batzuk, noble aberatsek edo gorte europarrek enkargatzen zituztelarik.

## Ikus, gainera

* Urre orri
# Urregarai

Urregarai, Igoz, Igotz edo Igotzmendi Bizkaiko mendia da, 704 metro ditu eta Bedartzandi-Urregarai mendilerroan kokatuta dagoena eta tontorrik altuena dena.
Mendi polita, harkaiztsua tontorrean, baina igotzeko ezkilara eta guzti tontorrean bertan dagoen ermita txikia dela eta.

## Erromeria

Urtero, irailaren 16an, Santa Eufemia egunez, Aulestiko Urregarai mendian Santa Eufemia baselizan eta alboko larreetan Eufemia deunaren omenez erromeria herrikoia egiten da.

## Baseliza

* Santa Eufemia baseliza

## Erreferentziak

* ↑ Gailurraren izena: Urregarai (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Urregarai (Mendikat)

## Ikus, gainera

* Euskal Herriko mendiak
* Bizkaiko mendien zerrenda

## Kanpo estekak

* Urregarai / Igotz, http://www.euskal-herria.org/.
* luberri.net webgunean
* Datuak: Q66364499
* Multimedia: Urregarai / Q66364499
# Urregilearen orduak

Urregilearen orduak Pako Aristik 1998an kaleratutako eleberria izan zen, Ereinek argitaratua.
Bere laugarren eleberri honek urte hartako Espainiako Kritika Saria euskarazko narratibari irabazi zuen. Jose Luis Padronek gaztelaniara itzuli zuen.

## Erreferentziak

* ↑ «Aristiren "Urregilearen orduak" itzuli du Padronek» Argia 2004-4-19.

## Kanpo estekak

* Datuak: Q23072486
# Urregintza

Urregintza urregileek edo urreginek metal preziatuekin edo horien aleazioekin egiten duten lan artistikoa da. Artisauak lantzen dituen metalak zilarra eta urrea edo metal preziatuak dira, edo sintesiak, esaterako, elektroa.

## Historia

Urrearekin eta zilarrarekin, historiaurretik, ontziak, apaingarri piezak, bitxiak, txanponak eta estatuak bezalako ugari fabrikatzen ziren, garaiko eta erabiltzen zituen herriaren estilo, apainketa eta gustuari jarraituz, zibilizazio nagusietatik igarota ikus daitekeen bezala .
Jatorriz, urre lanetan erabiltzen ziren teknikak oso sinpleak ziren. Hotzean mailutzeak forma desberdinak har zezaketen xaflak eta hariak ematen zituen. Geroago, baina garai goiztiarrean, berotzea eta fusioa erabili ziren. Aurrerapen teknikoek formen dibertsifikazioa suposatu zuten. Iberiar penintsulan, Brontze Aroaren amaieratik, pieza konposatuak eta lehen aleazioak dokumentatzen dira.

## Kanpo estekak

* Datuak: Q11202319
* Multimedia: Goldsmiths / Q11202319
# Urrekara

    Artikulu hau koloreari buruzkoa da; beste esanahietarako, ikus «Horia (argipena)».
Urre-kolorea edo urrekara hori-laranjakara edo saturazio handiko anbar kolore bat da, jatorrizko urrearen itxura kromatikoa gogorarazten duena, hau da, urre guztiz puruarena. Estandarizatuta dagoen kolorazio bat da, batez ere web koloreetan. Urre-kolorearen barnean ñabardura ugari dago.

## Ikus, gainera

* Urre orri

## Kanpo estekak

* Datuak: Q208045
* Multimedia: Gold (color) / Q208045
# Urreta (Zaldibia)

Urreta Gipuzkoako Goierri eskualdean dagoen Zaldibia udalerriko auzoa da.

## Kanpo estekak

* Datuak: Q12268710
# Ufazulo

Ufazuloa ur-bazterreko egitura geologiko bat da urpeko haitzulo bat bazterrarekin lotzen duena. Urpeko haitzuloko harrien higadurak goranzko eta lehorreranzko bidean hartu ondoren, labarraren edo bazterraren gainazalean zuloa irekitzen denean gertatzen da. Baldin eta zuloaren geometria eta eguraldiaren egoera egokiak badira, zulotik itsas-ur lainoztatua jaria lekioke olatuen konpresio-indarrek sortua.

## Irudiak

* Alofaaga ufazuloak Samoako Savai'i uhartean.
* Ufazuloak Barbadosko iparraldeko itsas-bazterrean
* Hummanaya - Ufazuloak Sri Lankan.
* Nakalele ufazuloa, Mauiko ipar-mendebaldean, Hawaiin.

## Kanpo estekak

* Datuak: Q885499
* Multimedia: Blowholes / Q885499
# Uffing

Uffing Alemaniako udalerria da. Bavariako estatuan kokatuta dago, [[Garmisch-Partenkirchen (barrutia)|Garmisch-Partenkirchen]] barrutian. 2014an 2.965 biztanle zituen 42,75 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q256364
* Multimedia: Uffing am Staffelsee / Q256364
# Ufhusen

Ufhusen Suitzako udalerria da. Luzerna kantonamenduan dago, Luzerna kantonamendua barrutian. 2014an 902 biztanle zituen 12,25 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q14621
* Multimedia: Ufhusen / Q14621
# Ufa

Ufa (errusieraz: Уфа; baxkireraz; Өфө) Errusiako hiria da, Baxkortostango Errepublikaren hiriburua. Belaia eta Ufa ibaien elkargunean dago, Ural mendien oinetan. Hiriak 50 kmko luzera du hego-mendebaldetik ipar-ekialdera eta 2010ean 1.062.319 biztanle zituen.
Uraletatik mendebalderako industriagune nagusietako bat da. Industria nagusiak petrolio-findegiak, ekipo elektrikoak, meatzaritzarako ekipoak, goma sintetikoa eta elikagigintza dira. Sei unibertsitate ditu.

## Historia

Hiriaren jatorria Ivan IV.a Errusiakoak 1574an eraikiarazi zuen gotorleku bat izan zen. Mendi-muino batean eraiki zen. Bertakoek Ufa deitzen zioten («txikia» baxkireraz), eta hortik hartu zuen izena. 1802an Baxkiriako hiri nagusia zen.

## Klima

Ufak klima kontinental hezea du, Köppen klima sailkapenaren arabera. Udak beroak dira, eta neguak hotzak. Urteko batez besteko tenperatura 3,7 °C da, baina alde handia dago negutik udara: urtarrileko batez besteko tenperatura -12,4 °C da, eta uztailekoa 19,7 °C. Hilabeterik euritsuena uztaila da (66 mm), eta lehorrena martxoa (32 mm).
Datu klimatikoak (Ufa) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 5.8 | 9.2 | 16.2 | 30.9 | 36.2 | 38.3 | 38.6 | 38.5 | 33.4 | 26.8 | 15.4 | 5.0 | 38.6 |
| Batez besteko tenperatura maximoa (°C) | −8.2 | −6.8 | 0.2 | 10.9 | 19.9 | 24.6 | 25.9 | 23.5 | 17.2 | 8.7 | −1.0 | −6.9 | 9.0 |
| Batez besteko tenperatura (ºC) | −12.4 | −11.8 | −5.1 | 5.2 | 13.2 | 18.1 | 19.7 | 17.2 | 11.3 | 4.5 | −4.2 | −10.7 | 3.8 |
| Batez besteko tenperatura minimoa (°C) | −17.0 | −17.0 | −10.4 | −0.1 | 6.8 | 11.8 | 13.7 | 11.6 | 6.5 | 1.1 | −7.5 | −15.0 | −1.3 |
| Erregistraturiko tenperatura minimoa (°C) | −48.5 | −43.5 | −34.4 | −29.7 | −9.7 | −1.2 | 1.4 | −0.6 | −6.8 | −25.6 | −35.1 | −45.0 | −48.5 |
| Pilatutako prezipitazioa (mm) | 48 | 39 | 32 | 33 | 46 | 66 | 55 | 58 | 51 | 58 | 52 | 51 | 589 |
| Prezipitazio egunak (≥ 1 mm) | 11 | 8 | 7 | 7 | 7 | 9 | 9 | 9 | 9 | 11 | 11 | 11 | 109 |
| Elur egunak (≥ 1 mm) | 25 | 21 | 16 | 6 | 1 | 0.03 | 0 | 0 | 1 | 8 | 19 | 23 | 120 |
| Eguzki orduak | 58.9 | 96.1 | 155.0 | 216.0 | 279.0 | 288.0 | 288.3 | 251.1 | 165.0 | 80.6 | 51.0 | 40.3 | 1969.3 |
| Hezetasuna (%) | 83 | 80 | 77 | 69 | 60 | 67 | 71 | 74 | 76 | 79 | 83 | 83 | 75.2 |
| Iturria (1): Pogoda.ru.net,World Meteorological Organization (UN) ||||||||||||||
| Iturria (2): Hong Kong Observatory (sun only) ||||||||||||||

## Demografia

2010eko erroldaren arabera, etniaka honela dago banatuta populazioa Baxkortostango Errepublikan:
| Etnia | % |
| Errusiarrak | % 36,1 |
| Baxkirrak | % 29,5 |
| Tatariarrak | % 25,4 |
| Txuvaxak | % 2,7 |
| Mariak | % 2,6 |
| Ukarinarrak | % 10 |
| Mordoviarrak | % 0,5 |
| Udmurtak | % 0,5 |

## Erreferentziak

* ↑ Euskaltzaindia - 157. araua
* ↑ Lur entziklopedietatik hartua.
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Weather and Climate (Погода и климат).
* ↑ United Nations.
* ↑ Hong Kong Observatory.

## Kanpo estekak

* Datuak: Q911
* Multimedia: Ufa / Q911
# Ufa ibaia

Ufa (errusieraz: Уфа; baxkireraz: Ҡариҙел, Qaridhel) Errusiako erdi-mendebaldeko ibaia da, Txeliabinsk eta Sverdlovsk oblastak eta Bashkortostan errepublika zeharkatzen dituena. 918 kmko luzera eta 53.100 km²ko arroa ditu. Volgaren arroko Belaia ibaiaren adarra da.

## Kanpo estekak

* Datuak: Q210870
* Multimedia: Ufa River / Q210870
# Uffenheim

Uffenheim Alemaniako hiri-udalerri bat da, Bavaria estatuan. Azken zentsuaren arabera 6.739 biztanle zituen, 59,46 kilometro koadroko azaleran.

## Kanpo estekak

* Datuak: Q572410
* Multimedia: Uffenheim / Q572410
# Ueß

Ueß Alemaniako udalerria da. Renania-Palatinatua estatuan dago, [[Vulkaneifel (barrutia)|Vulkaneifel]] barrutian. 2014an 41 biztanle zituen 1,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q656095
* Multimedia: Ueß / Q656095
# Uffizi Galeria

Uffizi Galeria (Galleria degli Uffizi italieraz), Ogibideen Galeria bezala itzultzen dena, munduko arte bildumarik antzinako eta ospetsuenetako bat duen Florentziako jauregi bat da.

## Historia

Uffizi jauregiaren eraikuntza Giorgio Vasarik hasi zuen 1560an Cosimo I.a Mediciren aginduak jarraituz. Hasieran eman zitzaion betebeharra, florentziar magistraturen bulegoak izatea zen, Palazzo Vecchio jauregia txiki geratu ondoren. Funtzio honetatik datorkio Ogibideen Galeria izena. Eraikuntza lanak 1581ean amaituak izan ziren. Urteetan zehar, jauregiaren zati batzuk Medici familiaren bilduma bikaineko arte lanak biltzeko erabili ziren.
Medici leinua XVIII. mendean desagertu ondoren, artelanek Vienara eramanak izateko arriskua jasan zuten, Florentziako dukerria austriar inperioaren mende geratu baitzen. Zorionez, Medici familiako azken ordezkaria izan zen Ana Maria Luisa Medici dukesak bildumak Florentzian jarrai zezala erabaki zuen, bere testamentuan Florentziako herriari eman baitzizkion, munduko lehen museo modernoetako baten abiapuntua izan zelarik. Galeria, hala eskatzen zuten bisitarientzat irekitzen zen XVI. mendean eta 1765ean bere ateak publikoari ofizialki museo bezala ireki zizkion.

## Iruditegia

* Palazzo Vecchiorako ikuspegia, Uffizi Galeriaren bi hegoek osatzen duten plaza estutik.
* Barrualdea, eskultura klasikoak.
* Judith eta Holofernes, Artemisia Gentileschiren lana, bertan ikusgai.
* Botticelliren Udaberria, bertan ikusgai.
* Paolo Uccellok margotutako San Romanoko gudua, Florentzia eta Siena hirien arteko gudua.
* Meduaren burua, ezkutu batean Caravaggiok margotua.

## Kanpo estekak

* Datuak: Q51252
* Multimedia: Uffizi / Q51252
# Verkhoiansk

Verkhoiansk (errusieraz: Верхоянск) Errusiako hiria da, Ekialdeko Siberian, Sakhako Errepublikakoa (edo beste izen batez, Jakutiako Errepublikakoa). Jana ibaiaren ertzean dago, Verkhoiansk mendikatearen eta Txerski mendien artean, Jakutsketik 675 km ingurura.
1.311 biztanle zituen 2010ean: Errusian, hiri-izaera dutenetan txikienetakoa da, biztanleriari dagokionez.

## Historia

1638an, kosakoak lekutu ziren egungo hiriaren 90 km hego-mendebalderantz zegoen kokagunean. 1775ean, kokalekua Jana ibaiaren alderantz eraman zuten, zergak errazago biltzekotan. 1817an, hiri-izendapena eman zioten.
1917 arte, politikari atzerriratuen harrera-gunea izan zen. 1922an, hobi komuna egin zuten, Errusiako Gerra Zibilean hildako Armada Gorriko soldaduak lurperatzeko.

## Ekonomia

Hiriko jardunbide nagusia nekazaritza, abeltzaintza (ganadua, zaldi-aziendak, elur-oreinak) eta larru-salerosketa da. Egurdunak ere badaude. Ibaian lehorreratzeko tokia eraikita dago.

## Klima

Neguan oso tenperatura hotza egoten da: urtarrilean, batez beste -46,2 °C egiten du. Horrenbestez, urteko hozberoetan ere gorabehera handiak daude, uztailean 15,2 °C ere egoten direlako. 1892ko otsailaren 7an -69,8 °C egon zen, ezagutu duten hotzena; eta beroena, 37 °C jasoa dute.
Datu klimatikoak (Verkhoiansk) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | −9.5 | −6.2 | 4.5 | 14.3 | 28.1 | 34.0 | 37.3 | 33.7 | 25.1 | 14.5 | 1.1 | −5.3 | 37.3 |
| Batez besteko tenperatura maximoa (°C) | −42.4 | −36.7 | −19.3 | −3.0 | 10.0 | 20.0 | 23.5 | 18.6 | 8.5 | −9.1 | −30.7 | −40.4 | −8.7 |
| Batez besteko tenperatura (ºC) | −45.4 | −41.8 | −29.5 | −12.4 | 3.8 | 13.4 | 16.5 | 11.5 | 2.5 | −14.5 | −34.8 | −43.3 | −14.5 |
| Batez besteko tenperatura minimoa (°C) | −48.3 | −45.9 | −37.9 | −22.1 | −2.6 | 6.7 | 9.7 | 5.1 | −2.3 | −18.9 | −38.2 | −46.4 | −20.1 |
| Erregistraturiko tenperatura minimoa (°C) | −67.8 | −69.8 | −60.3 | −57.2 | −34.2 | −7.9 | −3.2 | −9.9 | −21.7 | −48.7 | −57.2 | −64.5 | −69.8 |
| Pilatutako prezipitazioa (mm) | 6 | 6 | 5 | 5 | 14 | 27 | 34 | 34 | 19 | 11 | 11 | 8 | 180 |
| Prezipitazio egunak (≥ 1 mm) | 10 | 8 | 7 | 5 | 6 | 10 | 9 | 9 | 8 | 11 | 12 | 11 | 106 |
| Eguzki orduak | 0.0 | 79.1 | 213.9 | 297.0 | 300.7 | 309.0 | 300.7 | 232.5 | 141.0 | 74.4 | 21.0 | 0.0 | 1969.3 |
| Iturria (1): Погода и Климат ||||||||||||||
| Iturria (2): Climate & Temperature ||||||||||||||

## Erreferentziak

* ↑ —Погода и Климат
* ↑ Verkhoyansk Climate Guide to the Average Weather & Temperatures with Graphs Elucidating Sunshine and Rainfall Data & Information about Wind Speeds & Humidity

## Kanpo estekak

* Datuak: Q133057
* Multimedia: Verkhoyansk / Q133057
# Verkhovna Rada

Ukrainako Kontseilu Gorena (ukraineraz: Верховна Рада України, translit.: Verkhovna Rada Ukraini) Ukrainako kamera bakarreko legebiltzarraren izena da. Aurretik Ukrainako Sobietar Errepublika Sozialistako autoritate gorena izan zen, nondik izena datorkion (rada errusiar sobietaren baliokidea da).

## Kanpo estekak

* (Ukraineraz)Verkhovna Radaren Webgune ofiziala
* Datuak: Q176296
* Multimedia: Verkhovna Rada / Q176296